b'\n_START_ARTICLE_\nNansenfondet\n_START_PARAGRAPH_\nNansenfondet er et norsk fond. Det ble etablert i 1897, under ledelse av Waldemar Christopher Br\xc3\xb8gger og forskervenner som \xc3\xb8nsket \xc3\xa5 forsterke nasjonens evne til \xc3\xa5 bidra til vitenskapen. Fondet var initielt fylt med diverse frivillige gaver og premieobligasjonsl\xc3\xa5n fra Stortinget p\xc3\xa5 en halv million kroner (1898)._NEWLINE_Inntil etableringen av Norges forskningsr\xc3\xa5d etter Andre verdenskrig, var Nansenfondet den viktigste pengepremiering innenfor norsk vitenskap. Hovedprisen er Fridtjof Nansens bel\xc3\xb8nning for fremragende forskning, med to underklasser: Historisk-filosofisk (siden 1903) og matematisk-naturvitenskapelig (siden 1907). I 1961 fikk vi Fridtjof Nansens bel\xc3\xb8nning for yngre forskere; etter initiativ fra Norsk Varekrigsforsikringsfond, og i 1974 overtatt av Nansenfondet._NEWLINE_Nansenfondet er tilknyttet Det Norske Videnskaps-Akademi som ogs\xc3\xa5 gir en \xc3\xa5rlig Nansen minneforelesning.'